ผู้สนับสนุน.. M-150 สร้างแบรนด์อย่างไรให้เป็นที่จดจำ
“แบรนด์ของเราจะเป็นที่รู้จักได้อย่างไร”  แม้ว่าตอนนี้จะมีสินค้าเป็นจำนวนมากอยู่ในท้องตลาด แต่ถ้าให้พูดถึงแบรนด์ของสินค้าเครื่องดื่มชูกำลัง หลายคนน่าจะนึกถึง M-150  ทำไมแบรนด์ M-150 ถึงเป็นที่จดจำ? ลงทุนแมนจะเล่าให้ฟัง
8 ต.ค. 2561

ผู้สนับสนุน..
M-150 สร้างแบรนด์อย่างไรให้เป็นที่จดจำ / โดย ลงทุนแมน
“แบรนด์ของเราจะเป็นที่รู้จักได้อย่างไร”
แม้ว่าตอนนี้จะมีสินค้าเป็นจำนวนมากอยู่ในท้องตลาด
แต่ถ้าให้พูดถึงแบรนด์ของสินค้าเครื่องดื่มชูกำลัง
หลายคนน่าจะนึกถึง M-150
ทำไมแบรนด์ M-150 ถึงเป็นที่จดจำ?
ลงทุนแมนจะเล่าให้ฟัง
หลายๆ คนอาจจะคิดว่า แบรนด์ M-150 เป็นที่รู้จักเฉพาะกับคนไทย แต่จริงๆ แล้วไม่ได้เป็นแบบนั้น
เมื่อปีที่ผ่าน บริษัท โอสถสภา ผู้เป็นเจ้าของผลิตภัณฑ์แบรนด์ M-150 ได้รับรางวัล “Brand of the
year” จากงาน “World branding award 2017” ที่ประเทศอังกฤษ
ซึ่งถือเป็นแบรนด์เครื่องดื่มให้พลังงานสัญชาติไทย แบรนด์แรกและแบรนด์เดียว ที่เคยได้รับรางวัลนี้
และในปีนี้ M-150 ยังได้คว้ารางวัลสุดยอดแบรนด์ที่ได้รับความไว้วางใจประจำภูมิภาคเอเชียในงานประกาศรางวัล “Asia’s Most Trusted Brand Awards 2018”
ซึ่งรางวัลนี้จะวัดจากปัจจัย 3 อย่างคือ เป็นแบรนด์ที่ผู้บริโภคนึกถึงเป็นอันดับแรก, การซื้อซ้ำหรือใช้บริการซ้ำในครั้งล่าสุด, และจะมีการซื้อหรือใช้บริการอีกในอนาคต
โดยจะมอบให้กับแบรนด์เพียง 50 อันดับแรกในภูมิภาคเอเชีย จากผลโหวตของผู้บริโภคใน 10 ประเทศทั่วเอเชีย
ซึ่งการที่ M-150 ได้รับทั้ง 2 รางวัลนี้ ก็แสดงให้เห็นว่า M-150 เป็นแบรนด์ที่มีชื่อเสียงในระดับสากลแล้วนั่นเอง
คำถามคือ บริษัท โอสถสภา ทำอย่างไรให้แบรนด์ M-150 เป็นที่จดจำและได้รับความไว้วางใจจากผู้บริโภค?
การที่จะให้ผู้บริโภคนึกถึงแบรนด์ M-150 ก่อนเป็นอันดับแรกด้วยตัวเอง คงไม่ใช่เรื่องง่าย เพราะปัจจุบันก็มีผลิตภัณฑ์ของหลายๆ เจ้าวางขายอยู่
เพราะฉะนั้นจึงจำเป็นต้องมีกลยุทธ์ทางการตลาดที่มีประสิทธิภาพ
ซึ่งหนึ่งในกลยุทธ์หลักที่ทำให้การสร้างแบรนด์ M-150 ประสบความสำเร็จ คือ การใช้พรีเซ็นเตอร์ หรือที่นักการตลาดหลายคนเรียกกันว่า “Idol Marketing”
ด้วยความที่แบรนด์ M-150 เป็นเครื่องดื่มชูกำลัง ที่คนมักจะดื่มตอนที่ทำงานอย่างหนัก ซึ่งการทำงานหนักโดยปกติก็จะเชื่อมโยงกับความฮึดสู้และการประสบความสำเร็จในชีวิต
จากแนวคิดและจุดยืนของแบรนด์ “พลังฮึดสู้ เพื่อคนไทย” คนที่จะมาเป็นตัวแทนของแบรนด์ M-150 จึงจะต้องสื่อถึงภาพและเรื่องราวของนักสู้ที่ไม่ยอมแพ้ต่อทุกอุปสรรคและปัญหาได้ เพื่อเป็นแรงบันดาลใจให้กับคนไทยทุกคน
จึงนำมาซึ่งภาพของพรีเซ็นเตอร์ที่เราคุ้นตาคือ นายอาทิวราห์ คงมาลัย หรือที่เรารู้จักกันในชื่อ ตูน บอดี้สแลม ที่แมชต์กับแนวคิดของ M-150 ได้เป็นอย่างดี
ผลลัพธ์ที่ตามมาก็คือ แบรนด์ M-150 ประสบความสำเร็จในการเป็นที่จดจำของคนไทย ตามที่ทางบริษัทโอสถสภาได้ตั้งเป้าหมายไว้
นอกจากนี้บริษัทโอสถสภา ก็ไม่ได้ประสบความสำเร็จในด้านการทำ Idol Marketing เพียงอย่างเดียว
เพราะยังมีอีกกลยุทธ์หนึ่งคือ Sport Marketing ซึ่งก็คือ การเป็นสปอนเซอร์ให้กับการแข่งขันกีฬา
หลายคนอาจจะมองว่า การเป็นสปอนเซอร์ให้กับวงการกีฬาดูแล้วไม่น่าจะคุ้มค่าเท่าไร แต่จริงๆแล้ว ถือเป็นอีกหนึ่งในกลยุทธ์ที่บริษัททั่วโลกใช้เพื่อให้เกิดการรับรู้อย่างต่อเนื่อง
อย่างฟุตบอลพรีเมียร์ลีกในประเทศอังกฤษ เราก็จะเห็นว่าบริษัทกีฬาและเครื่องดื่มจำนวนมากแย่งกันที่จะเป็นสปอนเซอร์ให้กับทีมฟุตบอลต่างๆ เพราะเป็นการทำให้แบรนด์เป็นที่รู้จักในวงกว้าง
เมื่อเป็นแบบนี้แล้ว การเข้าไปเป็นสปอนเซอร์ในวงการกีฬาในต่างประเทศ จึงเป็นทางเลือกที่ดีสำหรับการขยายชื่อเสียงของแบรนด์
แต่บริษัทโอสถสภา มีมุมมองในเรื่องนี้ที่น่าสนใจ
เพราะทางบริษัทมองว่า ในฐานะที่ M-150 เป็นแบรนด์สัญชาติไทย ก็ควรจะยืนหยัดเป็น “พลังฮึดสู้ เพื่อคนไทย” ต้องช่วยสนับสนุนทั้งกีฬาในไทยและผลักดันให้คนไทยไปสร้างชื่อเสียงที่ต่างประเทศแทน
ในวงการฟุตบอล บริษัทโอสถสภาเป็นผู้สนับสนุนหลักในการแข่งขันฟุตบอลไทยลีก 2 เอ็ม-150 แชมเปี้ยนชิพ รวมถึงเป็นผู้สนับสนุนร่วมการแข่งขันไทยลีกและทีมชาติไทย และยังเป็นผู้จัดการแข่งขันฟุตบอลระดับภูมิภาคเอเชียอย่าง M-150 CUP 2017
ในวงการมวย ถือว่าเป็นหนึ่งในกีฬาที่ได้รับความนิยมจากคนไทย ซึ่งบริษัทเป็นผู้สนับสนุนหลักของค่ายมวยนครหลวงโปรโมชั่น
โดยเมื่อเร็วๆ นี้ คุณแหลม ศรีสะเกษ จากค่ายนครหลวงโปรโมชั่น สามารถที่จะป้องกันแชมป์โลกรุ่นซุปเปอร์ฟลายเวต สภามวยโลก (ดับเบิลยูบีซี) สมัยที่ 2 ได้สำเร็จ ซึ่งสร้างชื่อเสียงและความภาคภูมิใจให้กับคนไทยเราเป็นอย่างมาก
แต่สิ่งที่หลายคนอาจยังไม่รู้คือ M-150 ได้เริ่มให้การสนับสนุนคุณแหลมมาตั้งแต่จุดเริ่มต้น ก่อนที่จะมาประสบความสำเร็จอย่างทุกวันนี้
ด้วยจุดยืนที่ชัดเจนและกลยุทธ์การสร้างแบรนด์ที่ทำมาโดยตลอด มาวันนี้ก็คงเรียกได้ว่าออกดอกออกผล
ไม่ว่าจะเป็นการที่พี่ตูนสร้างโปรเจคใหญ่ๆ ที่ดังไปไกลระดับโลก และ พี่แหลมที่เป็นสุดยอดแชมป์โลก WBC ที่ทั่วโลกต้องยอมรับ
ทั้งหมดนี้จึงได้ย้อนกลับมาทำให้แบรนด์ M-150 ของบริษัท โอสถสภามีชื่อเสียงที่ดีและเป็นที่รู้จักไปไกลถึงระดับสากล
อย่างไรก็ตามแม้ว่า แบรนด์ M-150 จะสามารถสร้างแบรนด์ได้สำเร็จแล้ว แต่ทางโอสถสภาเองก็ยังคงทำการตลาดในลักษณะนี้ต่อไป เพื่อสร้างความผูกผันและประสบการณ์กับผู้บริโภคอย่างเนื่อง
สำหรับใครที่กำลังจะสร้างแบรนด์ของตัวเอง เรื่องราวของโอสถสภาน่าจะเป็นตัวอย่างได้เป็นอย่างดี..
สุดท้ายเราก็ต้องขอแสดงความยินดีกับ พี่แหลม ศรีสะเกษ
ที่เมื่อวันที่ 6 ตุลาคมที่ผ่านมา พี่แหลม ศรีสะเกษ สามารถป้องกันตำแหน่งแชมป์โลกรุ่นซุปเปอร์ฟลายเวทในรายการ ONE CHAMPIONSHIP : KINGDOM OF HEROES ได้สำเร็จ